text: # Báe̤k-gĭng
  Báe̤k-gĭng-chê (北京市) sê Dṳ̆ng-huà Ìng-mìng Gê̤ṳng-huò-guók gì siū-dŭ. Báe̤k-gĭng sê Dṳ̆ng-guók gì céng-dê dṳ̆ng-sĭng, iā sê Dṳ̆ng-guók gì lĭk-sṳ̄ ùng-huá miàng siàng, ô săng chiĕng gūi nièng gì lĭk-sṳ̄, ô ngô ciáh huòng-dièu găk cŭ-uái gióng-lĭk siū-dŭ.
  
  ## Lĭk-sṳ̄
  Báe̤k-gĭng siàng gì lĭk-sṳ̄ ô săng chiĕng gūi nièng. 
  Chŭng-chiŭ Ciéng-guók sì-kĭ, Gié-guók (蓟國) cêu diŏh gĭng-dáng gì Báe̤k-gĭng dê-kṳ̆ gióng siàng-chê, Iĕng-guók (燕國) páh iàng Gié-guók ī-hâiu, chiĕng siū-dŭ gáu Gié-siàng, giéu Iĕng-dŭ (燕都) hĕ̤k-chiā Iĕng-gĭng (燕京). 
  Cìng-dièu sèng-hâu diŏh cŭ-uái siék Gié-gâing, sṳ̆k Guōng-iòng-gông (廣陽郡). Să̤-háng kī Guōng-iòng-gông sṳ̆k Hiŭ-ciŭ (幽州). Dĕ̤ng-háng Guŏng-ū-dá̤ diŏh Gié-gâing dé Hiŭ-ciŭ-ché̤ṳ-sṳ̄-buô, 96 nièng bók biéng Guōng-iòng gông-dê. Să̤-céng sèng-hâu, Guōng-iòng-gông gāi ùi Iĕng-guók. Gáu Sĕk-lĕ̤k-guók Hâiu-diêu bô gāi ùi Iĕng-gông. Hiŭ-ciŭ cê̤ṳ-dê chiĕng duōng Gié-gâing, Iĕng-guók gāi Iĕng-gông, gĭng Cièng-iĕng, Cièng-cìng, Hâiu-iĕng gâe̤ng Báe̤k-ngôi bók biéng.
  Sùi-dièu Kăi-huòng (開皇) săng nièng (593 nièng) hié Iĕng-gông, Dâi-ngiĕk (大業) săng nièng (607 nièng), gāi Hiŭ-ciŭ ùi Dáuk-gông (涿郡).
  Dòng Ū-dáik (武德) nièng-găng, Dáuk-gông bô gāi duōng miàng Hiŭ-ciŭ, Dĭng-guăng (貞觀) nguòng nièng (627 nièng), Hiŭ-ciŭ sṳ̆k Ò̤-báe̤k-dō̤ (河北道), â-dāu bô có̤ Huáng-iòng Ciék-dô-sṳ̄ (范陽節度使) cê̤ṳ-dê. Ăng Lṳ̆k-săng diŏh Ăng-sṳ̄-cĭ-luâng sèng-hâu găk cŭ-uái chĭng Dâi-iĕng huòng-dá̤. Bìng luâng cĭ-hâiu, Hiŭ-ciŭ gŭi Lù-lùng Ciék-cô-sṳ̄ (盧龍節度使). 
  Lièu Huôi-dùng (會同) nguòng-nièng (938 nièng) diŏh cŭ-uái siék Nàng-gĭng-hiŭ-dŭ-hū (南京幽都府), ùi puôi-dŭ, Kai-tái (開泰) nguòng nièng (1012 nièng) gāi miàng Sék-cĭng-hū (析津府). 1153 nièng, Gĭng-dièu diŏh cŭ-uái ciáng-sék gióng dŭ, miàng-giéu Dŭng-dŭ. 
  Sìng-gék-sṳ̆-hàng 1216 nièng ciéng-liāng Gĭng-dṳ̆ng-dŭ, Nguòng Cé-nguòng (至元) gāu nièng (1272 nièng), gāi miàng ùi Nguòng-dâi-dŭ (元大都), có̤ Nguòng-dièu gì siū-dŭ.
  Mìng chĕ̤, siū-dŭ diŏh Nàng-gĭng, nguòng-dā̤ gì Nuòng-dâi-dŭ gāi miàng Báe̤k-bìng-hū (北平府). Īng-lŏk (永樂) nguòng nièng (1403 nièng) gāi chĭng Báe̤k-gĭng, Īng-lŏk sĕk gāu nièng (1421 nièng) Mìng-dièu ciáng-sék chiĕng-dŭ Báe̤k-gĭng Sông-tiĕng-hū (北京順天府).
  Chĭng-dièu iā diâng dŭ Báe̤k-gĭng, sṳ̆k Dĭk-lâ̤-sēng (直隸省).
  1911 nièng Sĭng-hái-gáik-mêng hâiu, Dṳ̆ng-huà-mìng-guók diâng dŭ Nàng-gĭng, 1911 nièng 3 nguŏk Báe̤k-iòng-céng-hū chiĕng-dŭ Báe̤k-gĭng. 1928 nièng Báe̤k-huăk-ciéng-cĕng giék-sók cĭ-hâiu, Dṳ̆ng-huà-mìng-guók diâng dŭ Nàng-gĭng, Báe̤k-gĭng gāi Báe̤k-bìng Dĕk-biék-chê.
  1949 nièng 1 nguŏk 31 hô̤, Dṳ̆ng-guók Ìng-mìng Gāi-huóng-gŭng ciéng-liāng Báe̤k-bìng. Dùng nièng 9 nguŏk 27 hô̤, Báe̤k-bìng gāi miàng Báe̤k-gĭng. 1949 nièng 1 nguŏk 1 hô̤, Dṳ̆ng-huà Ìng-mìng Gê̤ṳng-huò-guók dṳ̆ng-iŏng ìng-mìng céng-hū diŏh Báe̤k-gĭng suŏng-gó̤ sìng-lĭk.
  
  ## Hèng-céng Dăng-ôi
  Báe̤k-gĭng dàng ô 14 kṳ̆, 2 gâing:
  - Chê-hăk-kṳ̆: 
    - Dĕ̤ng-siàng-kṳ̆ (東城區)
    - Să̤-siàng-kṳ̆ (西城區)
    - Dièu-iòng-kṳ̆ (朝陽區)
    - Hŭng-dài-kṳ̆ (豐台區)
    - Siŏh-gīng-săng-kṳ̆ (石景山區)
    - Hāi-diêng-kṳ̆ (海淀區)
    - Muòng-tàu-gău-kṳ̆ (門頭溝區)
    - Bùng-săng-kṳ̆ (房山區)
    - Tŭng-ciŭ-kṳ̆ (通州區)
    - Sóng-ngiê-kṳ̆ (順義區)
    - Chiŏng-bìng-kṳ̆ (昌平區)
    - Dâi-hĭng-kṳ̆ (大興區)
    - Huài-iù-kṳ̆ (懷柔區)
    - Bìng-gók-kṳ̆ (平谷區)
  - Gâing: 
    - Mĭk-hùng-gâing (密雲縣)
    - Iòng-kéng-gâing (延慶縣)
  
  
  ## Dê-lī gâe̤ng Ké-hâiu
  Báe̤k-gĭng diŏh Huà-báe̤k Bìng-nguòng să̤-báe̤k gièng, kó̤ Tái-hòng-săng ṳ̀ mĕk gâe̤ng Iĕng-săng săng-mĕk, méng hióng Huà-báe̤k Bìng-nguòng. Gâe̤ng Tiĕng-cĭng siŏng lìng béng cà̤ ké̤ṳk Ò̤-báe̤k-dēng bău kī. Báe̤k-gĭng bìng-gĭng hāi-băk 43.5 mī. 
  Báe̤k-gĭng ké-hâiu sṳ̆k Ŭng-dâi Gié-hŭng Ké-hâiu
  
  ## Gĭng-cá̤
  2006 nièng Báe̤k-gĭng-chê Guók-nô̤i Sĕng-sāng-cūng-dĭk dăk 7720.3 é nguòng ìng-mìng-bê (dâi-kái) 1000 é mī-nguòng. Báe̤k-gĭng gì dâ̤-săng-sāng-ngiĕk gŭi-muò diŏh Dṳ̆ng-guók dâi-lṳ̆k siàng-chê diē-sié sê dâ̤-ék duâi gì, ciéng buōng-dê sĕng-sāng cūng-dĭk gì 70%.
  Báe̤k-gĭng sê Dṳ̆ng-guók dê̤ṳng-iéu gì gĭng-ṳ̀ng dṳ̆ng-sĭng gâe̤ng săng-ngiĕk dṳ̆ng-sĭng cĭ-ék, iā sâ̤ ngṳ̀ng-òng, bō̤-hiēng-gŭng-sĭ gâe̤ng gĭng-ṳ̀ng giĕ-gáiu gì cūng-buô dŭ siék gáu Báe̤k-gĭng. Dùng-sì, iā sâ̤ Dṳ̆ng-guók guók-iū kié-ngiĕk gì cūng-buô gâe̤ng nguôi-cṳ̆ kié-ngiĕk gì Dṳ̆ng-guók cūng-buô iā diŏh Báe̤k-gĭng.
  
  ## Ùng-huá Ngṳ̄-ngiòng
  
  ### Báe̤k-gĭng-uâ
  Báe̤k-gĭng buōng-dê nè̤ng gōng Báe̤k-gĭng-uâ, Báe̤k-gĭng-uâ sê Pū-tŭng-uâ gì gĭ-chū huŏng-ngiòng.
  
  ### Ngiê-sŭk
  - Gĭng-kiŏk
  - Gĭng-óng-dâi-gū
  - Sióng-siăng
  - Gīng-tái-làng
  
  
  ### Lṳ̄-iù
  Cuòng chê tūng-gâe̤ng ô 6 ciáh Sié-gái-mì-sāng, 2 ciáh guók-gă-hŭng-gīng-miàng-séng-kṳ̆, 99 ciáh Cuòng-guók Dê̤ṳng-diēng Ùng-ŭk Bō̤-hô Dăng-ôi.
  - Sié-gái-mì-sāng: Diòng-sìng, Gó-gṳ̆ng, Ciŭ-kēu-dáing Mì-cī, Ì-huò-huòng, Tiĕng-dàng, Sĕk-săng-lìng.
  
  
  ### Gáu-ṳ̆k
  Báe̤k-gĭng sê Dṳ̆ng-guók Gŏ̤-dēng-iêng-hâu dék sâ̤ gì siàng-chê, 2000-2001 nièng-dô Báe̤k-gĭng ô puō-tŭng gŏ̤-dēng hŏk-hâu 59 ciáh, ngièng-géu-sĕng buòi-iōng gĭ-gáiu 177 gă. Gì-dṳ̆ng bău-guák iā sâ̤ ô-miàng gì dâi-hŏk.
  - Buô-hông Báe̤k-gĭng cê̤ṳ-miàng dâi-hŏk
  
  | Báe̤k-gĭng Dâi-hŏk            | Chĭng-huà Dâi-hŏk                | Dṳ̆ng-guók Ìng-mìng Dâi-hŏk             | Báe̤k-gĭng Sṳ̆-huâng Dâi-hŏk  |
  | Báe̤k-gĭng Iù-diêng Dâi-hŏk   | Báe̤k-gĭng Nguôi-guók-ngṳ̄ Dâi-hŏk | Báe̤k-gĭng Hòng-kŭng-hòng-tiĕng Dâi-hŏk | Dṳ̆ng-guók Céng-huák Dâi-hŏk |
  | Dṳ̆ng-guók Nṳ̀ng-ngiĕk Dâi-hŏk | Dṳ̆ng-guók Duòng-muòi Dâi-hŏk     | Báe̤k-gĭng Diêng-īng Hŏk-iêng           | Dṳ̆ng-iŏng Hié-kiŏk Hŏk-iêng |
  | Dṳ̆ng-iŏng Mī-sŭk Hŏk-iêng    | Báe̤k-gĭng Hiĕk-huò Ĭ-hŏk-iêng    | Báe̤k-gĭng Lī-gĕ̤ng Dâi-hŏk              | Dṳ̆ng-iŏng Cài-gĭng Dâi-hŏk  |
  
  | commons:Tàu-hiĕk | Wikimedia Commons diē-sié ô gâe̤ng Báe̤k-gĭng ô-găng-guó gì nô̤i-ṳ̀ng. |
  
  
title: Báe̤k-gĭng
wikitext: {{Infobox settlement
  |name                = Báe̤k-gĭng-chê
  |native_name         = {{nobold|{{lang|zh|北京市}}}}
  |other_name = 
  | translit_lang1                  = Miàng-cê
  | translit_lang1_type             = {{nobold|[[Pū-tŭng-uâ]]}}
  | translit_lang1_info             = {{transl|zh|Běijīng Shì}}
  | translit_lang1_type1            = 
  | translit_lang1_info1            = 
  | translit_lang1_type2            = 
  | translit_lang1_info2            = 
  | translit_lang2                  = Biék-chĭng
  | translit_lang2_type             = Gāng-chĭng
  | translit_lang2_info             = Gĭng (京)
  | translit_lang2_type1            = 
  | translit_lang2_info1            = 
  |settlement_type     = [[Dĭk-hăk-chê]]
  |image_skyline       = Beijing montage 2019.png
  |image_caption       = 
  |image_map          = China Beijing.svg
  |map_caption        =Báe̤k-gĭng gì sū-câi.
  |area_urban_footnotes = &nbsp;(2018)
  |coordinates         = {{coord|39|55|N|116|23|E|type:adm1st_region:CN-11|display=it}}
  |subdivision_type = Guók-gă
  |subdivision_name = {{flag|China}}
  |parts_type          =Guāng-hăk<br />&nbsp;– gâing-ngék<br />&nbsp;– déng-ngék
  |parts               = <br />16 ciáh kṳ̆<br />289 ciáh déng gâe̤ng chŏng
  |government_type     = 
  |leader_title        = 
  |leader_name         = 
  |leader_title1       = 
  |leader_name1        = 
  |total_type          = Dĭk-hăk-chê
  |area_footnotes      =
  |area_total_km2      = 16410.5
  |area_land_km2       =
  |area_water_km2      =
  |area_urban_km2      = 4144
  |area_rural_km2      = 12266.5
  |elevation_footnotes =
  |elevation_m         = 43.5
  |population_total    = 21542000
  |population_as_of    = 2018
  |population_footnotes =
  |population_density_km2 = auto
  | population_urban                = 21450000
  | population_urban_footnotes      =
  |population_metro = 24000000
  |population_metro_footnotes = &nbsp;(2017)
  |demographics_type1 = Dŏ̤-só mìng-cŭk
  |demographics1_footnotes =
  |demographics1_title1 = [[Háng-cŭk]]
  |demographics1_info5 = 0.7%
  |post_code_type       =
  |post_code            = '''1000'''00–'''1026'''29
  |area_code              = 10
  |iso_code = CN-BJ
  |website = {{url|www.beijing.gov.cn}}
  |footnotes =
  |leader_title2       = 
  |leader_name2        = 
  |leader_title3       = 
  |leader_name3        = 
  |demographics1_info1 =95%
  |demographics1_title2 = [[Muāng-cŭk]]
  |demographics1_info2 =2%
  |demographics1_title3 = [[Huòi-cŭk]]
  |demographics1_info3 = 2%
  |demographics1_title4 = [[Mùng-gū-cŭk]]
  |demographics1_info4 = 0.3%
  |demographics1_title5 = Gì-tă
  |timezone               = 
  |utc_offset             = +8
  |coor_type              =
  }}
  '''Báe̤k-gĭng-chê''' (北京市) sê [[Dṳ̆ng-huà Ìng-mìng Gê̤ṳng-huò-guók]] gì [[siū-dŭ]]. Báe̤k-gĭng sê Dṳ̆ng-guók gì céng-dê dṳ̆ng-sĭng, iā sê [[Dṳ̆ng-guók]] gì lĭk-sṳ̄ ùng-huá miàng siàng, ô săng chiĕng gūi nièng gì lĭk-sṳ̄, ô ngô ciáh huòng-dièu găk cŭ-uái gióng-lĭk siū-dŭ.
  
  == Lĭk-sṳ̄ ==
  [[File:Forbidden_City1.JPG|right|thumb|200px|Gó-gṳ̆ng Tái-huò-dâing]]
  Báe̤k-gĭng siàng gì lĭk-sṳ̄ ô săng chiĕng gūi nièng. 
  [[Chŭng-chiŭ Sì-dâi|Chŭng-chiŭ]] [[Ciéng-guók Sì-dâi|Ciéng-guók]] sì-kĭ, [[Gié-guók]] (蓟國) cêu diŏh gĭng-dáng gì Báe̤k-gĭng dê-kṳ̆ gióng siàng-chê, [[Iĕng-guók]] (燕國) páh iàng [[Gié-guók]] ī-hâiu, chiĕng siū-dŭ gáu Gié-siàng, giéu Iĕng-dŭ (燕都) hĕ̤k-chiā Iĕng-gĭng (燕京). 
  
  [[Cìng-dièu]] sèng-hâu diŏh cŭ-uái siék Gié-gâing, sṳ̆k Guōng-iòng-gông (廣陽郡). [[Să̤-háng]] kī Guōng-iòng-gông sṳ̆k Hiŭ-ciŭ (幽州). [[Dĕ̤ng-háng]] [[Háng Guŏng-ū-dá̤|Guŏng-ū-dá̤]] diŏh Gié-gâing dé Hiŭ-ciŭ-ché̤ṳ-sṳ̄-buô, 96 nièng bók biéng Guōng-iòng gông-dê. [[Să̤-céng]] sèng-hâu, Guōng-iòng-gông gāi ùi Iĕng-guók. Gáu [[Sĕk-lĕ̤k-guók]] [[Hâiu-diêu]] bô gāi ùi Iĕng-gông. Hiŭ-ciŭ cê̤ṳ-dê chiĕng duōng Gié-gâing, Iĕng-guók gāi Iĕng-gông, gĭng [[Cièng-iĕng]], [[Cièng-cìng]], [[Hâiu-iĕng]] gâe̤ng [[Báe̤k-ngôi]] bók biéng.
  
  Sùi-dièu Kăi-huòng (開皇) săng nièng (593 nièng) hié Iĕng-gông, Dâi-ngiĕk (大業) săng nièng (607 nièng), gāi Hiŭ-ciŭ ùi Dáuk-gông (涿郡).
  
  Dòng Ū-dáik (武德) nièng-găng, Dáuk-gông bô gāi duōng miàng Hiŭ-ciŭ, Dĭng-guăng (貞觀) nguòng nièng (627 nièng), Hiŭ-ciŭ sṳ̆k Ò̤-báe̤k-dō̤ (河北道), â-dāu bô có̤ Huáng-iòng Ciék-dô-sṳ̄ (范陽節度使) cê̤ṳ-dê. [[Ăng Lṳ̆k-săng]] diŏh [[Ăng-sṳ̄-cĭ-luâng]] sèng-hâu găk cŭ-uái chĭng Dâi-iĕng huòng-dá̤. Bìng luâng cĭ-hâiu, Hiŭ-ciŭ gŭi Lù-lùng Ciék-cô-sṳ̄ (盧龍節度使). 
  
  [[Lièu]] Huôi-dùng (會同) nguòng-nièng (938 nièng) diŏh cŭ-uái siék Nàng-gĭng-hiŭ-dŭ-hū (南京幽都府), ùi puôi-dŭ, Kai-tái (開泰) nguòng nièng (1012 nièng) gāi miàng Sék-cĭng-hū (析津府). 1153 nièng, [[Gĭng-dièu]] diŏh cŭ-uái ciáng-sék gióng dŭ, miàng-giéu Dŭng-dŭ. 
  
  [[Sìng-gék-sṳ̆-hàng]] 1216 nièng ciéng-liāng Gĭng-dṳ̆ng-dŭ, [[Nguòng-dièu|Nguòng]] Cé-nguòng (至元) gāu nièng (1272 nièng), gāi miàng ùi Nguòng-dâi-dŭ (元大都), có̤ Nguòng-dièu gì siū-dŭ.
  
  [[Mìng-dièu|Mìng]] chĕ̤, siū-dŭ diŏh [[Nàng-gĭng]], nguòng-dā̤ gì Nuòng-dâi-dŭ gāi miàng Báe̤k-bìng-hū (北平府). Īng-lŏk (永樂) nguòng nièng (1403 nièng) gāi chĭng Báe̤k-gĭng, Īng-lŏk sĕk gāu nièng (1421 nièng) Mìng-dièu ciáng-sék chiĕng-dŭ Báe̤k-gĭng Sông-tiĕng-hū (北京順天府).
  
  [[Chĭng-dièu]] iā diâng dŭ Báe̤k-gĭng, sṳ̆k [[Dĭk-lâ̤-sēng]] (直隸省).
  
  1911 nièng [[Sĭng-hái-gáik-mêng]] hâiu, [[Dṳ̆ng-huà-mìng-guók]] diâng dŭ Nàng-gĭng, 1911 nièng 3 nguŏk [[Báe̤k-iòng-céng-hū]] chiĕng-dŭ Báe̤k-gĭng. 1928 nièng [[Báe̤k-huăk-ciéng-cĕng]] giék-sók cĭ-hâiu, Dṳ̆ng-huà-mìng-guók diâng dŭ Nàng-gĭng, Báe̤k-gĭng gāi Báe̤k-bìng Dĕk-biék-chê.
  
  1949 nièng 1 nguŏk 31 hô̤, Dṳ̆ng-guók Ìng-mìng Gāi-huóng-gŭng ciéng-liāng Báe̤k-bìng. Dùng nièng 9 nguŏk 27 hô̤, Báe̤k-bìng gāi miàng Báe̤k-gĭng. 1949 nièng 1 nguŏk 1 hô̤, [[Dṳ̆ng-huà Ìng-mìng Gê̤ṳng-huò-guók]] dṳ̆ng-iŏng ìng-mìng céng-hū diŏh Báe̤k-gĭng suŏng-gó̤ sìng-lĭk.
  
  == Hèng-céng Dăng-ôi ==
  Báe̤k-gĭng dàng ô 14 kṳ̆, 2 gâing:
  * Chê-hăk-kṳ̆: 
  ** [[Dĕ̤ng-siàng-kṳ̆]] (東城區)
  ** [[Să̤-siàng-kṳ̆]] (西城區)
  ** [[Dièu-iòng-kṳ̆]] (朝陽區)
  ** [[Hŭng-dài-kṳ̆]] (豐台區)
  ** [[Siŏh-gīng-săng-kṳ̆]] (石景山區)
  ** [[Hāi-diêng-kṳ̆]] (海淀區)
  ** [[Muòng-tàu-gău-kṳ̆]] (門頭溝區)
  ** [[Bùng-săng-kṳ̆]] (房山區)
  ** [[Tŭng-ciŭ-kṳ̆]] (通州區)
  ** [[Sóng-ngiê-kṳ̆]] (順義區)
  ** [[Chiŏng-bìng-kṳ̆]] (昌平區)
  ** [[Dâi-hĭng-kṳ̆]] (大興區)
  ** [[Huài-iù-kṳ̆]] (懷柔區)
  ** [[Bìng-gók-kṳ̆]] (平谷區)
  * Gâing: 
  ** [[Mĭk-hùng-gâing]] (密雲縣)
  ** [[Iòng-kéng-gâing]] (延慶縣)
  
  == Dê-lī gâe̤ng Ké-hâiu ==
  Báe̤k-gĭng diŏh [[Huà-báe̤k Bìng-nguòng]] să̤-báe̤k gièng, kó̤ Tái-hòng-săng ṳ̀ mĕk gâe̤ng Iĕng-săng săng-mĕk, méng hióng Huà-báe̤k Bìng-nguòng. Gâe̤ng Tiĕng-cĭng siŏng lìng béng cà̤ ké̤ṳk [[Ò̤-báe̤k-dēng]] bău kī. Báe̤k-gĭng bìng-gĭng hāi-băk 43.5 mī. 
  
  Báe̤k-gĭng ké-hâiu sṳ̆k [[Ŭng-dâi Gié-hŭng Ké-hâiu]]
  
  == Gĭng-cá̤ ==
  2006 nièng Báe̤k-gĭng-chê [[Guók-nô̤i Sĕng-sāng-cūng-dĭk]] dăk 7720.3 é nguòng ìng-mìng-bê (dâi-kái) 1000 é mī-nguòng. Báe̤k-gĭng gì [[dâ̤-săng-sāng-ngiĕk]] gŭi-muò diŏh Dṳ̆ng-guók dâi-lṳ̆k siàng-chê diē-sié sê dâ̤-ék duâi gì, ciéng buōng-dê sĕng-sāng cūng-dĭk gì 70%.
  
  Báe̤k-gĭng sê Dṳ̆ng-guók dê̤ṳng-iéu gì gĭng-ṳ̀ng dṳ̆ng-sĭng gâe̤ng săng-ngiĕk dṳ̆ng-sĭng cĭ-ék, iā sâ̤ ngṳ̀ng-òng, bō̤-hiēng-gŭng-sĭ gâe̤ng gĭng-ṳ̀ng giĕ-gáiu gì cūng-buô dŭ siék gáu Báe̤k-gĭng. Dùng-sì, iā sâ̤ Dṳ̆ng-guók guók-iū kié-ngiĕk gì cūng-buô gâe̤ng nguôi-cṳ̆ kié-ngiĕk gì Dṳ̆ng-guók cūng-buô iā diŏh Báe̤k-gĭng.
  
  == Ùng-huá Ngṳ̄-ngiòng ==
  [[File:SA Temple of Heaven.jpg|thumb|right|300px|Tiĕng-dàng Gì-nièng-dâing]]
  === Báe̤k-gĭng-uâ ===
  Báe̤k-gĭng buōng-dê nè̤ng gōng [[Báe̤k-gĭng-uâ]], Báe̤k-gĭng-uâ sê [[Pū-tŭng-uâ]] gì gĭ-chū huŏng-ngiòng.
  
  === Ngiê-sŭk ===
  * [[Gĭng-kiŏk]]
  * Gĭng-óng-dâi-gū
  * [[Sióng-siăng]]
  * [[Gīng-tái-làng]]
  
  === Lṳ̄-iù ===
  Cuòng chê tūng-gâe̤ng ô 6 ciáh [[Sié-gái-mì-sāng]], 2 ciáh guók-gă-hŭng-gīng-miàng-séng-kṳ̆, 99 ciáh [[Cuòng-guók Dê̤ṳng-diēng Ùng-ŭk Bō̤-hô Dăng-ôi]].
  * Sié-gái-mì-sāng: [[Diòng-sìng]], [[Gó-gṳ̆ng]], [[Ciŭ-kēu-dáing Mì-cī]], [[Ì-huò-huòng]], [[Tiĕng-dàng]], [[Sĕk-săng-lìng]].
  
  === Gáu-ṳ̆k ===
  Báe̤k-gĭng sê Dṳ̆ng-guók Gŏ̤-dēng-iêng-hâu dék sâ̤ gì siàng-chê, 2000-2001 nièng-dô Báe̤k-gĭng ô puō-tŭng gŏ̤-dēng hŏk-hâu 59 ciáh, ngièng-géu-sĕng buòi-iōng gĭ-gáiu 177 gă. Gì-dṳ̆ng bău-guák iā sâ̤ ô-miàng gì [[dâi-hŏk]].
  
  * '''Buô-hông Báe̤k-gĭng cê̤ṳ-miàng dâi-hŏk'''
  
  {| class="wikitable" 
  |- 
  | [[Báe̤k-gĭng Dâi-hŏk]] || [[Chĭng-huà Dâi-hŏk (Báe̤k-gĭng)|Chĭng-huà Dâi-hŏk]] || [[Dṳ̆ng-guók Ìng-mìng Dâi-hŏk]] || [[Báe̤k-gĭng Sṳ̆-huâng Dâi-hŏk]] 
  |- 
  | [[Báe̤k-gĭng Iù-diêng Dâi-hŏk]] || [[Báe̤k-gĭng Nguôi-guók-ngṳ̄ Dâi-hŏk]]||[[Báe̤k-gĭng Hòng-kŭng-hòng-tiĕng Dâi-hŏk]] || [[Dṳ̆ng-guók Céng-huák Dâi-hŏk]]
  |- 
  |  [[Dṳ̆ng-guók Nṳ̀ng-ngiĕk Dâi-hŏk]] || [[Dṳ̆ng-guók Duòng-muòi Dâi-hŏk]] || [[Báe̤k-gĭng Diêng-īng Hŏk-iêng]] || [[Dṳ̆ng-iŏng Hié-kiŏk Hŏk-iêng]]
  |-
  | [[Dṳ̆ng-iŏng Mī-sŭk Hŏk-iêng]] || [[Báe̤k-gĭng Hiĕk-huò Ĭ-hŏk-iêng]] || [[Báe̤k-gĭng Lī-gĕ̤ng Dâi-hŏk]] || [[Dṳ̆ng-iŏng Cài-gĭng Dâi-hŏk]] 
  |}
  
  {{Wiki Gê̤ṳng-hiōng|Beijing|Báe̤k-gĭng}}
  
  {{Dṳ̆ng-huà Ìng-mìng Gê̤ṳng-huò-guók Hèng-céng-kṳ̆-uă}}
  {{Authority control}}
  [[分類:Dṳ̆ng-guók]]
  [[分類:Báe̤k-gĭng| ]]
  [[分類:Siū-dŭ]]